

**Digjitalizimi i Spitalit**

Punuar nga Studentet : **Bleron Hazrolli**, Profesor : **Engelbert Zefaj**

**Fidan Hazrolli**,

**Arnis Gegollaj**

**Driard Shala,**

**Agim Halilaj,**

**Festim Hyseni.**

## **Hyrje - Digjitalizimi i Spitaleve**

• Qëllimi i Projektit

Qëllimi kryesor i këtij projekti është transformimi rrënjësor i menaxhimit të informacionit shëndetësor në spitale, duke përmirësuar proceset ekzistuese dhe duke rritur efikasitetin e shërbimeve për pacientët. Kjo arrihet nëpërmjet implementimit të sistemeve të avancuara për menaxhimin e dosjeve elektronike të pacientëve dhe krijimit të platformave të integruara për të dhënat shëndetësore.

• Sistemi i Centralizuar

◦ Lehtësim i aksesit të shpejtë dhe të sigurt në të dhënat e pacientëve.

◦ Përmirësimi i cilësisë së kujdesit dhe efikasitetit të operacioneve.

• Sfidat Aktualisht

◦ Mungesa e një sistemi të centralizuar shkakton menaxhim joefikas

të informacionit.

◦ Vonesat në marrjen e vendimeve të shpejta.

• Motivimi dhe Relevanca

◦ Digjitalizimi sjell përfitime konkrete në menaxhimin e burimeve.

◦ Përmirësimi i kënaqësisë së pacientëve dhe reduktimi i kostove.

• Kompetencat e Ekipit

◦ Profesionistë me njohuri në teknologji dhe menaxhim projektesh.

◦ Aftësi për të realizuar projektin me sukses.

• Qasja dhe Metodologjia

◦ Analizë e hollësishme e situatës ekzistuese.

◦ Përdorimi i metodave të menaxhimit të projekteve dhe praktikave

më të sipas PMBOK.

• Rezultatet e Pritura

◦ Përmirësimi i operacioneve spitalore dhe saktësisë së të dhënave.

◦ Shërbim më i shpejtë dhe reduktim i gabimeve mjekësore.

• Përmbajtja e Dokumentit

◦ Prezantim i hollësishëm i analizës fillestare, zgjidhjeve teknologjike

dhe metodologjisë.

◦ Pasqyrë e qartë e arritjes së objektivave të projektit.

**FUSHEVEPRIMI I PROJEKTIT**

Transformimi digjital ka ndryshuar ndjeshëm mënyrën se si operohen shërbimet në sektorë të ndryshëm, duke përfshirë edhe sistemet shëndetësore. Përdorimi i teknologjisë së informacionit ka përmirësuar ndjeshëm efikasitetin, transparencën dhe qasjen ndaj kujdesit shëndetësor.

Projekti i digjitalizimit të spitalit synon të ndërtojë një sistem të integruar informacioni që lehtëson proceset administrative, menaxhimin e pacientëve dhe qasjen në të dhëna mjekësore. Sistemi i propozuar është një ueb-aplikacion i avancuar që përfshin funksionalitete si regjistrimi dhe menaxhimi i pacientëve, aksesimi i rekordeve mjekësore, planifikimi i vizitave, dhe ndjekja e trajtimeve.

Ky sistem do të mundësojë pacientëve të kryejnë veprime të tilla si:

* Regjistrimi online për vizita mjekësore.
* Shikimi i historikut të trajtimeve dhe rezultateve të analizave.
* Menaxhimi i pagesave dhe sigurimeve në mënyrë të automatizuar.

Për stafin mjekësor, sistemi do të ofrojë:

* Qasje të centralizuar në rekorde të pacientëve.
* Menaxhimin e orareve dhe burimeve spitalore.
* Sisteme për analizën e të dhënave për përmirësimin e shërbimeve.

Administratori i sistemit do të jetë në gjendje të menaxhojë konfigurimet e spitalit, të shtojë përdorues të rinj (mjekë, infermierë dhe personel administrativ), si dhe të sigurojë integrimin e shërbimeve të reja.

Sistemi do të bazohet në një arkitekturë moderne, me një front-end të zhvilluar me ReactJS për ndërfaqen e përdoruesit dhe një back-end të fuqizuar nga .NET Web API dhe një bazë të dhënash MSSQL.

Projekti parashikon gjithashtu:

* Një mekanizëm për vlerësimin e shërbimeve nga pacientët për të ndihmuar spitalin të përmirësojë cilësinë e shërbimeve.
* Një modul raportimi për të analizuar të dhënat mbi shërbimet, efikasitetin dhe performancën.
* Siguri të lartë të të dhënave duke përdorur metoda të avancuara të enkriptimit.

Metodologjia e zhvillimit do të jetë Agile, duke siguruar fleksibilitet dhe përshtatje gjatë fazave të implementimit. Faza e parë e projektit, që përfshin analizën e kërkesave dhe dizajnin e sistemit, pritet të përfundojë brenda 3 muajve, ndërsa fazat pasuese do të përfshijnë testimin dhe trajnimin e stafit.

Digjitalizimi i spitalit synon të rrisë efikasitetin operacional dhe të përmirësojë përvojën e pacientëve, duke e bërë kujdesin shëndetësor më të aksesueshëm dhe të personalizuar.

**DEKLARATA E** **FUSHEVEPRIMIT TË PROJEKTIT**

**Qellimi:**

Të transformohet sistemi i kujdesit shëndetësor në Kosovë përmes implementimit të një platforme digjitale të integruar, e cila do të përmirësojë menaxhimin e informacionit shëndetësor të pacientëve, rrisë efikasitetin operativ të spitaleve dhe sigurojë një kujdes më të mirë dhe më të sigurt për pacientët.

|  |  |  |  |
| --- | --- | --- | --- |
| **ID e Projektit** | NNNNNN-NN | **Data** | 11/01/2024 |
| **Emri i Projektit** | Digjitalizimi i Spitalit (Digitalisation of Hospital) | | |
| **Qellimi i projektit** | Transformimi i sistemit të kujdesit shëndetësor në Kosovë duke implementuar teknologji të avancuara për menaxhimin e informacionit shëndetësor të pacientëve. | | |
| **Objektivat e Projektit** | Zbatimi i Dosjeve Elektronike të Pacientëve (DEP):  Krijimi i një sistemi të unifikuar për regjistrimin, ruajtjen dhe qasjen në informacionin shëndetësor.  Lehtësimi i proceseve mjekësore dhe administrative, duke mundësuar qasje të shpejtë në historinë mjekësore. | | |
| **Përkufizimi i fushëveprimit të produktit** | Kërkesat dhe nevojat e projektit përfshijnë zhvillimin e një sistemi të avancuar për menaxhimin e informacionit shëndetësor që përfshin dosje elektronike, monitorim të pacientëve dhe raporte analitike. | | |
| **Kërkesat dhe nevojat e projektit** | Nevojat për këtë projekt janë të theksuara në kontekstin e Kosovës, ku shumë spitale akoma mbështeten në sisteme tradicionale të menaxhimit të informacionit. Këto nevoja përfshijnë:  • Përmirësimi i Mbrojtjes së Të Dhënave  • Rritja e Qasjes në Shërbimet Shëndetësore  • Kualifikimi i Stafit | | |
| **Kufizimet e Projektit** | **Sistem të Centralizuar:** Një platformë e integruar për menaxhimin e informacionit shëndetësor dhe burimeve në spitale, duke përfshirë mjete për raportim dhe analizë të të dhënave.  **Përmirësimi i Efiçiencës:** Reduktimi i kohës për krijimin dhe aksesimin e dokumenteve të pacientëve, duke rritur kapacitetin e spitaleve dhe fokusin në kujdesin ndaj pacientëve.  **Reduktimi i Gabimeve Mjekësore:** Sigurimi i informacionit të saktë dhe në kohë reale për të minimizuar gabimet dhe përmirësuar sigurinë dhe shëndetin e pacientëve. | | |
| **Dorëzimet e Projektit**  **(Pronesite e Projektit)** | **Platforma për Menaxhimin e Dosjeve Elektronike:** Një sistem i lehtë për t'u përdorur nga stafi mjekësor dhe administrativ, me funksione për qasje, regjistrim dhe raportim.  **Sisteme të Avancuara për Monitorimin e Pacientëve:** Teknologji për mbikëqyrjen në kohë reale, përfshirë alarmet për situata emergjente dhe mjete për vlerësimin e shëndetit në distancë.  **Raporte Analitike:** Mjete për krijimin e raporteve dhe analizave që ndihmojnë në menaxhimin e burimeve, përmirësimin e cilësisë së shërbimeve dhe identifikimin e tendencave dhe nevojave të pacientëve. | | |
| **Kriteret për Pranimin e Produktit** | • Standardet e Mbrojtjes së Të Dhënave: Si HIPAA për mbrojtjen e informacionit shëndetësor dhe GDPR për mbrojtjen e të dhënave personale në Evropë, duke siguruar që të dhënat e pacientëve të menaxhohen dhe të ruhen në përputhje me këto rregullore.  • ISO 27001: Standard për menaxhimin e sigurisë së informacionit, i cili do të sigurojë se të dhënat e pacientëve janë të mbrojtura dhe të menaxhuara në mënyrë të sigurt, duke përfshirë procedurat për identifikimin dhe vlerësimin e rreziqeve të sigurisë. | | |
| **Kushtëzimet e Projektit** | • Rregulloret Ligjore: Kërkesat ligjore që lidhen me mbrojtjen e të dhënave dhe standardet e shërbimeve shëndetësore, të cilat do të ndikojnë në mënyrën se si do të zbatohet dhe menaxhohet sistemi.  • Buxheti dhe Burimet Financiare: Kufizimet financiare që mund të ndikojnë në shkallën e zbatimit të teknologjive të reja, duke kërkuar një plan të qartë financimi dhe mundësi për mbështetje nga donatorë ndërkombëtarë.  • Infrastruktura Teknike: Disponueshmëria e infrastrukturës teknologjike në spitale për të mbështetur zbatimin e sistemeve të reja, duke përfshirë rrjetet e internetit, serverat dhe pajisjet e nevojshme për funksionimin e platformave. | | |
| **Supozimet e Projektit** | Pranimi i Mbështetjes Institucionale: Pritet që autoritetet shëndetësore dhe administrata e spitaleve do të mbështesin dhe angazhohen për zbatimin e projektit të digjitalizimit.  Disponueshmëria e Burimeve Teknike: Kërkohet që infrastruktura teknologjike ekzistuese të jetë e aftë për të mbështetur implementimin e sistemeve të reja për menaxhimin e informacionit shëndetësor.  Angazhimi i Stafit: Pritet që stafi mjekësor dhe administrativ të jetë i gatshëm për trajnime dhe adaptim ndaj teknologjive të reja. | | |
| **Organizimi Fillestar i Projektit** | Formimi i Grupit të Projektit: Krijimi i një ekipi të dedikuar që përfshin ekspertë të teknologjisë, mjekë dhe administratorë për të menaxhuar zbatimin e projektit.  Përkufizimi i Rrolit dhe Përgjegjësive: Caktimi i përgjegjësive për çdo anëtar të ekipit për të siguruar një menaxhim efektiv dhe koordinim të aktiviteteve. | | |
| **Planifikimi i pikave të projektit** | Definimi i Fazave të Projektit: Planifikimi i aktiviteteve kryesore si hulumtimi, zhvillimi, testimi dhe implementimi i dosjeve elektronike dhe sistemeve për monitorimin e pacientëve.  Caktimi i Afateve: Vendosja e afateve për përfundimin e secilës fazë dhe aktivitet, duke siguruar që projekti të ecë sipas planit të parashikuar. | | |
| **Kufizimet e fondeve** | Buxheti i Projektit: Pritet që financat e disponueshme të jenë të mjaftueshme për të mbështetur të gjitha fazat e projektit, përfshirë zhvillimin e teknologjive dhe trajnimin e stafit.  Mundësitë për Financim Shtesë: Kërkimi i burimeve financimi nga donatorë ndërkombëtarë dhe institucione të tjera për të mbuluar çdo nevojë shtesë që mund të lindë gjatë zbatimit. | | |
| **Kërkesat e miratuara** | Miratimi i Dokumentacionit të Projektit: Sigurimi i miratimeve të nevojshme për planin e projektit dhe kërkesat teknike që lidhen me mbrojtjen e të dhënave dhe standardet e shërbimeve shëndetësore.  Koha e Miratimit: Pritet që procesi i miratimit të ndodhë brenda një afati të arsyeshëm për të siguruar fillimin e aktiviteteve të projektit pa vonesa. | | |

**Menaxhimi i Qellimeve dhe Objektive**

**Kuptimi dhe Përkufizimi i Planifikimit**

* Shpjegimi i domethënies së planifikimit në kontekstin e digjitalizimit.
* Diskutim mbi rëndësinë e një faze të mirë-definuar të planifikimit.

**Rëndësia e Planifikimit dhe Procesi i Planifikimit**

* Theksimi i rëndësisë së planifikimit për suksesin e projektit të digjitalizimit.
* Përshkrimi i hapave kryesorë të procesit të planifikimit, të përshtatur për një mjedis spitalor.

**Përcaktimi i Qëllimeve dhe Objektivave**

* Definimi i qëllimeve dhe objektivave kryesore të projektit.
* Diskutimi i metodave për përcaktimin e qëllimeve të arritshme dhe të përshtatshme për nevojat e spitalit.

**Nevoja për Përcaktimin e Qëllimeve dhe Objektivave**

* Pse është e rëndësishme të përcaktohen qartë qëllimet dhe objektivat për suksesin e projektit.
* Si sigurojnë qëllimet e qarta një vizion dhe kuptim të përbashkët midis të gjitha palëve të interesuara.

**Llojet e Qëllimeve dhe Objektivave**

* Përmbledhje e llojeve të ndryshme të qëllimeve (afatshkurtra, afatgjata, strategjike, operacionale).
* Shembuj të qëllimeve specifike të përshtatshme për digjitalizimin e spitalit.

Planifikimi:

1.Ekipi perbehet nga 6 persona, ku dy prej tyre janë front-end developers, dy të tjerë janë back-end developers, një QA (Quality Assurance) dhe një Project Manager.

2. Mungesa e pajisjeve teknologjike në një spital është një problem madhor që ndikon në të gjitha aspektet e kujdesit shëndetësor, nga diagnostikimi dhe trajtimi i pacientëve deri te siguria e të dhënave dhe imazhi i institucionit. Për të ofruar një kujdes cilësor dhe të sigurt, është thelbësore që spitalet të kenë teknologjinë e duhur për të përmbushur kërkesat e kujdesit modern shëndetësor.

3. Qëllimi kryesor i këtij projekti është **përmirësimi i cilësisë së kujdesit ndaj pacientëve dhe efikasitetit operacional të spitalit përmes implementimit të teknologjive të avancuara digjitale**. Me këtë digjitalizim, spitali synon të përmirësojë qasjen në informacion, të rrisë sigurinë e të dhënave, të optimizojë proceset e brendshme dhe të rrisë përvojën e përgjithshme të pacientëve dhe stafit.

Objektivat Kryesore të Projektit:

* Përmirësimi i Infrastrukturës Teknologjike
* Automatizimi i Procesit të Regjistrimit dhe Menaxhimit të Pacientëve
* Përmirësimi i Komunikimit dhe Koordinimit të Stafit
* Rritja e Sigurisë dhe Privatësisë së Të Dhënave të Pacientëve

4. Projekti **“Digjitalizimi i Spitalit”** synon të modernizojë infrastrukturën dhe operacionet e spitalit duke implementuar teknologjinë më të fundit. Qëllimi është të përmirësohet efikasiteti në menaxhimin e të dhënave, shërbimin ndaj pacientëve, dhe komunikimin ndërmjet departamenteve të spitalit. Projekti do të realizohet nga një ekip prej 6 personash, secili me rol dhe përgjegjësi të caktuara.

* Krijimin e nje aplikacioni qe do të modernizojë infrastrukturën dhe operacionet e spitalit duke implementuar teknologjitë e fundit
* Projekti do të zhvillohet nga ekipa zhvilluese që përbëhet nga 6 persona.
* Projekti do të funksionalizohet ne gjatësi kohore prej 12 javësh.
* Projekti do të zhvillohet ne koordinim me ekipen e projektit si dhe me palet e tjera qe jane te inkuadruar apo qe kane interes nga projekti.

5. Krijimi i planit të digjitalizimit për spitalin është një përpjekje e përbashkët që kërkon kordinim dhe përkushtim nga të gjithë grupi i përfshirë. Me një plan të strukturuar mirë, projekti i digjitalizimit do të mundësojë që spitali të adoptojë teknologjinë moderne dhe të përmbushë standardet më të larta të kujdesit shëndetësor, duke ndihmuar në përmirësimin e cilësisë së shërbimeve të tij.

|  |  |  |
| --- | --- | --- |
| Specific | * Kush eshte i perfshire? * Cfare duam te arrisim? * Kur na duhet te arrisim? * Pse eshte qellimi i rendesishem? | -Te perfeshire jemi ekipa jone profesionale .  -Të implementojme sistemin ne te gjitha spitalet ne vend.  -Brenda afatit kohor prej 12 javeve.  - Sepse qellimi eshte faktor kyc drejt rruges se suksesit. |
| Measurable | * Si do e percjellim progresin? * Si do t’a dime qe qellimi jone eshte arritur? | -Duke mbajtur mbledhje ekipore.  -Kur te mbarojme punen dhe te rishikojme procesin e punes. |
| Achievable | * A do jete e qarte kur eshte arritur qellimi? * A eshte e arsyeshme qe arritja e qellimit te behet mbrenda afatit kohor? | - Po pasi do të kemi rezultate të matshme, si dixhitalizimin e suksesshëm të të gjitha proceseve,  - Po, me burimet dhe planifikimin e duhur, afati është i arritshëm. |
| Relevant | * A ka te beje qellimi jone me suksesin e pergjithshem te projektit? | -Po pasi arritja e tij garanton përmbushjen e objektivave kryesore dhe përmirësimin e cilësisë së shërbimit. |
| Time-Bound | * Sa kohe na duhen per t’a arritur qellimin? * Kur do t’a dime qe eshte arritur qellimi? * A jemi te gatshem te punojme per qellimin? | -Në baz të qëllimit tonë koha e arritur do të jetë 12 javë.  - **Feedback-u nga stafi dhe pacientët** është pozitiv dhe tregon përmirësime në efikasitet dhe kënaqësi.  - Po, jemi të gatshëm të punojmë për qëllimin nëse kemi burimet, mbështetjen, planin dhe trajnimin e nevojshëm |

S

M

A

R

T

Tabela SMART

**Fusheveprimi i Produktit**

**Formula e fushëveprimit të produktit për projektin e digjitalizimit të spitalit:**

Aplikacioni i digjitalizimit të spitalit, i ndërtuar për të modernizuar proceset dhe për të ofruar qasje të lehtë ndaj shërbimeve shëndetësore, do të mundësojë shkëmbimin e informacionit të nevojshëm për pacientët dhe stafin mjekësor nga distanca. Ky aplikacion synon të reduktojë nevojën për udhëtime, të ulë shpenzimet dhe të eliminojë lodhjen e panevojshme për pacientët.

Pacientët do të kenë mundësi të marrin informacionet dhe shërbimet e tyre shëndetësore nga shtëpia, ndërsa mjekët do të ofrojnë udhëzime dhe do të përfitojnë pagesat për shërbimet e tyre në mënyrë të sigurt dhe efektive. Aplikacioni është i ndërtuar për të qenë përdorueshëm nga të gjitha palët, duke garantuar siguri të lartë ndaj kërcënimeve kibernetike, çmime konkurruese, dhe një ndërfaqe intuitive të shoqëruar me udhëzues të qartë për përdorim.

Aplikacioni mund të instalohet në pajisje të ndryshme elektronike, duke i lejuar përdoruesit të krijojnë llogaritë e tyre personale për të adresuar nevojat e tyre shëndetësore. Ai gjithashtu ofron raporte të vazhdueshme mbi gjendjen shëndetësore të pacientëve, duke ndihmuar në përditësimin dhe ndjekjen e ndryshimeve në kohë reale. Ky funksionalitet përmirëson cilësinë e kujdesit dhe përgatit mjekët dhe pacientët për vendime më të mira shëndetësor

SPECIFIKIMI I PRODUKTIT

Emri i produktit:

Sistemi i Digjitalizimit të Spitaleve

Krijuesit e produktit:

Ekipi i specializuar për teknologji dhe menaxhim projektesh

### **Veçoritë e produktit**

|  |  |
| --- | --- |
| **Pyetje** | **Shpjegime** |
| Çfarë është produkti që keni krijuar? | Një sistem i centralizuar për menaxhimin e informacionit shëndetësor të pacientëve. |
| Kush do ta përdorë produktin që ju keni krijuar? | Stafi mjekësor, administrata spitalore dhe specialistët teknikë. |
| Çfarë benefitesh ka produkti që e keni krijuar për përdoruesit? | Lehtëson aksesin në të dhëna, përmirëson efikasitetin dhe redukton gabimet. |
| Çfarë karakteristikash ka produkti juaj? | Sisteme të dosjeve elektronike, platforma të integruara dhe siguri e lartë. |
| Cilat janë specifikat e dizajnit dhe formës të produktit tuaj? | Një platformë intuitive me ndërfaqe të thjeshtë për përdorim. |
| Me çfarë materiali është krijuar produkti juaj? | Softuer dhe infrastruktura serverësh cloud. |
| Çfarë pajisjesh përdoren për të krijuar produktin tuaj? | Serverë, rrjete kompjuterike, dhe pajisje terminale si kompjuterë dhe tableta. |
| Cilat njerëz janë angazhuar për të krijuar produktin tuaj? | Programues, inxhinierë të rrjeteve dhe ekspertë të shëndetit publik. |
| Cilat janë specifikat e performancës së produktit? | Akses i shpejtë, ruajtje e sigurt e të dhënave dhe shkallëzim i lartë. |
| Ndikimi i produktit në shëndetin e njerëzve | Përmirësim i cilësisë së kujdesit shëndetësor dhe zvogëlim i gabimeve mjekësore. |
| Cila është përshtatja ligjore e produktit? | Përputhje me rregulloret e privatësisë dhe mbrojtjes së të dhënave shëndetësore. |

## **Analiza SWOT e Projektit për Menaxhimin e Informacionit Shëndetësor**

**Anët e Forta (Strengths)**

* **Teknologji e Avancuar:** Implementimi i teknologjive inovative për menaxhimin e informacionit shëndetësor.
* **Qasje e Lehtë:** Platformë user-friendly për stafin mjekësor.
* **Mbrojtje e Fortë e Të Dhënave:** Mekanizma të avancuar për sigurinë e informacionit të pacientëve.

**Anët e Dobëta (Weaknesses)**

* **Kosto të Larta Fillestare:** Investimet në infrastrukturë dhe trajnim mund të jenë pengesë.
* **Rezistenca ndaj Ndryshimit:** Vështirësi në adaptimin e teknologjive të reja nga stafi.

**Mundësitë (Opportunities)**

* **Bashkëpunimi me Institucione Ndërkombëtare:** Tërheqja e financimit dhe mbështetjes nga organizata të huaja.
* **Rritja e Interesit për Teknologjitë Shëndetësore:** Kërkesa në rritje për shërbime më të mira shëndetësore.

**Rreziqet (Threats)**

* **Kërcënimet Kibernetike:** Rritja e sulmeve kibernetike që rrezikojnë sigurinë e të dhënave.
* **Politikat dhe Rregulloret:** Ndryshimet ligjore që mund të ndikojnë zhvillimin e projektit.

**Arsyetimi dhe Rezultatet e Pritura**

* **Përmirësimi i Cilësisë së Kujdesit Shëndetësor:** Rritje prej 20-30% në cilësi pas implementimit të sistemeve të avancuara.
* **Rritja e Efikasitetit Operacional:** Reduktim deri në 50% të kohës për menaxhimin e informacionit.
* **Reduktimi i Gabimeve Mjekësore:** Rënie deri në 40% në gabime falë përdorimit të sistemeve të reja.
* **Rritja e Kënaqësisë së Pacientëve:** Rritje prej 25% në kënaqësi të pacientëve për shërbime më të mira.
* **Përmirësimi i Komunikimit Midis Stafit:** Reduktim deri në 30% të kohës së përgjigjes për kërkesa.

## **Studimi i Fizibilitetit për Digjitalizimin e Spitalit**

**Analiza Sociale** Projekti zhvillohet në një kontekst ku kërkesa për shërbime shëndetësore cilësore është në rritje. Paslufta ka sjellë transformime të rëndësishme në shoqërinë kosovare, me një popullsi që kërkon përmirësime të vazhdueshme në sistemin shëndetësor. Ndërgjegjësimi për rëndësinë e teknologjisë dhe rritja e shtresës së mesme forcojnë pritshmëritë për shërbime më të mira.

**Analiza Teknike** Projekti përfshin:

* **Pajisjet:** Serverë të fuqishëm, sisteme ruajtjeje dhe pajisje mobile për qasje në dosjet elektronike.
* **Objektet:** Infrastruktura e nevojshme, përfshirë qendra shërbimi dhe hapësira për trajnim.
* **Mjedisi:** Ambient i përshtatshëm për implementimin e teknologjisë.
* **Teknologjia:** Sisteme të integruara dhe zgjidhje cloud për menaxhimin e të dhënave.
* **Maqineritë:** Pajisje diagnostikuese që lidhen me sistemin e ri.

**Analiza Financiare**

* **Kapitali financiar:** Investim fillestar prej 500,000 deri në 1,000,000 euro për pajisje dhe trajnim.
* **Burimet e financimit:** Qeveria, grantet ndërkombëtare, partneritetet publike-private.
* **Shpenzimet:** Blerja e teknologjisë, ndërtimi i infrastrukturës dhe mbështetje teknike.

**Analiza e Tregut** Tregu në Kosovë ofron mundësi për realizimin e projektit, për shkak të rritjes së nevojës për shërbime shëndetësore cilësore. Analiza e konkurrencës dhe kërkesave është e nevojshme për të siguruar zgjidhje konkurruese.

**Analiza Ekologjike** Projekti do të shqyrtojë ndikimet mjedisore, duke siguruar përputhshmërinë me standardet ekologjike dhe përdorimin e materialeve të riciklueshme.

**Analiza Ligjore** Projekti do të respektojë ligjet për mbrojtjen e të dhënave dhe privatësinë, duke u siguruar që praktikat të jenë në përputhje me ligjet e shëndetit publik.

**Analiza Organizative** Ekipi do të përbëhet nga profesionistë të kualifikuar në menaxhimin e projekteve dhe IT, me fokus në trajnimin dhe mbështetjen e stafit ekzistues.

**Palët e Interesit në Projektin e Digjitalizimit të Spitaleve në Kosovë**

Identifikimi i palëve të interesit është thelbësor për menaxhimin e suksesshëm të projektit të digjitalizimit të spitaleve. Këto palë janë individë, grupe ose organizata që kanë interes në rezultatet e projektit dhe mund të ndikojnë në suksesin e tij.

### **MENAXHIMI I STAKEHOLDERS**

#### **Tabela: Identifikimi i Stakeholders**

| **Stakeholder** | **Roli në Projekt** | **Interesat Kryesore** | **Fuqia dhe Ndikimi** |
| --- | --- | --- | --- |
| **Ministria e Shëndetësisë** | Partner strategjik dhe mbikëqyrës i projektit | Përmirësimi i shërbimeve shëndetësore dhe sigurimi i cilësisë së lartë të shërbimeve | Shumë i lartë: Vendimmarrës kryesor |
| **Stafi i Spitalit** | Përdoruesit fundorë të sistemit (mjekë, infermierë, administratë) | Lehtësimi i punës, trajnime efektive dhe qasje e lehtë në informacion | I lartë: Fuqia e zbatimit dhe ndikim direkt |
| **Furnizuesit e Teknologjisë** | Partnerë të kontraktuar për instalimin dhe mirëmbajtjen e pajisjeve dhe softuerit | Sigurimi i pajisjeve dhe sistemeve të qëndrueshme për projektin | Mesatar: Ofrojnë teknologjinë e nevojshme |
| **Pacientët** | Përfituesit përfundimtarë të shërbimeve të digjitalizuara | Qasje e përmirësuar në të dhënat mjekësore dhe shërbime më të shpejta dhe efikase | Mesatar: Ndikojnë përmes kërkesave |
| **Donatorët dhe Sponzorët** | Sigurojnë financimin e projektit | Përmirësimi i imazhit publik dhe sigurimi i kthimit të investimit | I lartë: Sigurojnë financimin |
| **Ekipi Punuese** | Përgjegjës për planifikimin, zhvillimin dhe implementimin e projektit | Realizimi i projektit brenda kohës dhe buxhetit të përcaktuar | I lartë: Fuqi ekzekutive |
| **Kompani Konsulente** | Partnerë për çështje financiare, ligjore dhe menaxheriale | Konsulencë për buxhetin dhe strategjinë e projektit | Mesatar: Ndikojnë përmes ekspertizës |

#### **Përshkrimi i Stakeholders**

1. **Ministria e Shëndetësisë**  
   Ministria luan një rol kyç si mbikëqyrës i projektit. Ajo është e interesuar për rritjen e efikasitetit dhe përmirësimin e shërbimeve shëndetësore në spital përmes digjitalizimit. Vendimet e saj do të kenë ndikim të madh në miratimin dhe suksesin e projektit.
2. **Stafi i Spitalit**  
   Përbëhet nga mjekët, infermierët dhe administrata. Ata janë përdoruesit kryesorë të sistemit dhe suksesi i projektit varet nga trajnimi dhe përfshirja e tyre në procesin e zhvillimit dhe implementimit.
3. **Furnizuesit e Teknologjisë**  
   Kompanitë që ofrojnë pajisje teknologjike dhe softuer luajnë një rol kyç në implementimin dhe mirëmbajtjen teknike të sistemit. Ata duhet të ofrojnë zgjidhje të qëndrueshme dhe të sigurta.
4. **Pacientët**  
   Përfituesit përfundimtarë të projektit. Ata presin që sistemi i digjitalizuar të përmirësojë përvojën e tyre në spital, duke ofruar shërbime më të shpejta dhe më transparente.
5. **Donatorët dhe Sponzorët**  
   Donatorët janë burimi kryesor i financimit për projektin. Ata janë të interesuar që projekti të ketë ndikim të madh dhe të arrijë objektivat e tij për të rritur efikasitetin dhe cilësinë e shërbimeve në spital.
6. **Ekipi Punuese**  
   Përbëhet nga menaxherët e projektit, zhvilluesit, dizajnerët, dhe testerët. Ata janë përgjegjës për realizimin e projektit brenda kornizave të caktuara dhe për sigurimin e cilësisë së lartë.
7. **Kompani Konsulente**  
   Partnerët për çështje ligjore, financiare dhe menaxheriale. Roli i tyre është të sigurojnë që projekti të zhvillohet në mënyrë të qetë dhe brenda parametrave të përcaktuar.

### **Tabela RACI**

### **Tabela e Përmbledhur RACI për Projektin e Digjitalizimit të Spitalit**


| **Aktiviteti** | **R** | **A** | **C** | **I** |
| --- | --- | --- | --- | --- |
| **Lista e Ideve** | Sponsor, Menaxher | Menaxher | Product Owner, Këshillues | Ekipa Punuese |
| **Përzgjedhja e Idës** | Menaxher | Sponsor | Product Owner, Këshillues | Ekipa Punuese |
| **Hartimi i Konceptit** | Product Owner | Product Owner | Këshillues, Ekipa Punuese | Sponsor, Menaxher |
| **Krijimi i Planit** | Product Owner | Product Owner | Menaxher, Këshillues | Ekipa Punuese |
| **Hulumtimi i Tregut** | Sponsor, Menaxher | Sponsor | Bizneset, Këshillues | Ekipa Punuese |
| **Ndërtimi i Prototipit** | Product Owner, Developer | Product Owner | Menaxher, Ekipa Punuese | Sponsor |
| **Testimi i Faqes** | Tester | Product Owner | Developer | Sponsor, Menaxher |
| **Lansimi** | Menaxher, Product Owner | Menaxher | Sponsor, Bizneset | Ekipa Punuese |
| **Monitorimi i Performancës** | Product Owner | Product Owner | Menaxher, Ekipa Punuese | Sponsor |
| **Rritja e Shërbimeve** | Menaxher, Product Owner | Sponsor | Bizneset, Këshillues | Ekipa Punuese |

### **Përshkrimi**

1. **Lista e Ideve**  
   Përgjegjës për krijimin e listës së ideve janë sponsori dhe menaxheri, të cilët koordinojnë procesin e mbledhjes së ideve për projektin. Menaxheri siguron që të gjitha idetë janë të mbledhura dhe të dokumentuara, ndërsa sponsori mbështet me burimet dhe vizionin e projektit. Product Owner dhe këshilluesi kontribuojnë me ide dhe konsultime teknike, ndërsa ekipa punuese informohet për idetë e përzgjedhura.
2. **Përzgjedhja e Idës**  
   Menaxheri ka përgjegjësinë kryesore për të zgjedhur idenë më të përshtatshme, duke e prezantuar atë tek sponsori për miratim. Konsultohet me Product Owner-in dhe këshilluesit për të siguruar që ideja të jetë e realizueshme teknikisht dhe financiarisht. Ekipa punuese informohet për vendimin final.
3. **Hartimi i Konceptit**  
   Product Owner është përgjegjës për krijimin e konceptit të projektit, duke bashkëpunuar ngushtë me ekipën punuese për të përcaktuar elementët kryesorë teknikë dhe funksionalë. Këshilluesit sigurojnë që koncepti të jetë në përputhje me kërkesat dhe standardet e industrisë. Sponsor dhe menaxheri janë të informuar për përparimin.
4. **Krijimi i Planit të Punës**  
   Krijimi i një plani të detajuar për projektin është përgjegjësi e Product Owner-it, që ndihmohet nga këshilluesit dhe menaxheri për të përcaktuar afatet kohore dhe burimet e nevojshme. Ekipa punuese informohet për planin dhe rolet e tyre brenda tij.
5. **Hulumtimi i Tregut**  
   Përgjegjës për këtë aktivitet janë sponsori dhe menaxheri, të cilët analizojnë kërkesat dhe nevojat e tregut për një sistem të digjitalizuar në spitale. Konsultohen me bizneset dhe këshilluesit për të marrë një pasqyrë më të mirë të konkurrencës dhe kërkesave. Ekipa punuese informohet për rezultatet e hulumtimit.
6. **Ndërtimi i Prototipit**  
   Product Owner dhe developer-at janë përgjegjës për ndërtimin e një prototipi funksional. Konsultohen me menaxherin dhe ekipën punuese për t’u siguruar që prototipi përputhet me kërkesat fillestare. Sponsor dhe palët tjera të interesuara mbahen të informuar për progresin.
7. **Testimi i Faqes**  
   Tester-i ka përgjegjësinë kryesore për kryerjen e testimeve, duke u siguruar që faqja funksionon pa probleme dhe plotëson të gjitha standardet e sigurisë dhe performancës. Konsultohen me developer-in dhe Product Owner-in për të adresuar problemet e identifikuara gjatë testimeve. Sponsor dhe menaxheri informohen për rezultatet.
8. **Lansimi**  
   Menaxheri dhe Product Owner janë përgjegjës për fazën finale të lansimit të sistemit. Ekipa punuese siguron që të gjitha aspektet teknike janë të përgatitura për publikim, ndërsa sponsori dhe bizneset janë të informuar për datën e lansimit. Konsultohet me këshilluesit për ndihmë shtesë.
9. **Monitorimi i Performancës**  
   Product Owner mbikëqyr performancën teknike të sistemit dhe sigurohet që ai funksionon në mënyrë optimale. Konsultohet me ekipën punuese për përmirësime dhe adresimin e problemeve, ndërsa menaxheri dhe sponsori janë të informuar për raportet e performancës.
10. **Rritja e Shërbimeve**  
    Menaxheri dhe Product Owner janë përgjegjës për identifikimin dhe shtimin e shërbimeve të reja që rrisin vlerën e sistemit. Konsultohen me ekipën punuese për zbatimin teknik, ndërsa sponsori dhe bizneset mbahen të informuar për përmirësimet. Këshilluesit ndihmojnë për të siguruar që zgjerimet janë të përputhshme me nevojat e klientëve.

### **Struktura Organizative e Projektit**

# Grafikoni WBS(Work Breakdown Structure)



### Përshkrimi i grafikonit

Work breakdown structure (WBS) është një grupim i orientuar drejt ofrimit të punës së përfshirë në një projekt.

Studimi i Fizibilitetit- Ne këtë faze do të vlerësohen kërkesat e sistemit si teknologjinë që i nevojitet si dhe të gjithë softuerin dhe do të krahasojmë me sistemin aktual. Dhe përgatitja për propozimin e projektit.

Analiza e kerkesave - Do të përcaktohen kërkesat e përdoruesit dhe funksionet e sistemit në këtë fazë. Në të njëjtën kohë, ne do të përgatitemi edhe për mjedisin e sistemit.

Analiza e sistemit na ndihmon të kuptojmë informacionin që gjendet tek klienti, Puntoret, regjistrimi, përditësimi, fshirja, shtimi i funksionit; dhe sjelljen e sistemit të rezervimit të dhomës dhe biletave, në mënyrë që analiza e kërkesave të jetë e lehtë dhe sistematike

Dizajni i sistemit .Diagrami i rrjedhës së të dhënave dhe diagrami E-R do të krijohen në këtë fazë. do të fillojmë dizajnin e ndërfaqes si dhe dizajnin e bazës së të dhënave

Implementimi, Të gjitha pjeset apo fazat me larte do te bashkohen per te zgjidhur funksionet e sistemit.

Testimi - Do të përdoren metoda për të testuar sistemin për të siguruar besueshmërinë e tij.

**1. Faza e Ideimit dhe Planifikimit**

* **Identifikimi i nevojave**: Bëhet analizë e proceseve të spitalit për të kuptuar sfidat aktuale, si p.sh. menaxhimi i të dhënave të pacientëve, rezervimet e takimeve, dhe ndjekja e trajtimeve.
* **Përcaktimi i qëllimeve**: Krijohen objektiva të qarta si automatizimi i proceseve, përmirësimi i efikasitetit, dhe siguria e të dhënave.
* **Hulumtimi i teknologjive**: Përcaktohen mjetet dhe sistemet teknologjike që do të përdoren (si EHR – Electronic Health Records, cloud systems, etj.).
* **Hartimi i buxhetit dhe burimeve**: Vlerësohen kostot dhe burimet njerëzore të nevojshme, duke përfshirë programues, analistë, dhe specialistë të shëndetësisë.

**2. Faza e Analizës së Kërkesave**

* **Mbledhja e kërkesave**: Punë me stafin e spitalit për të mbledhur kërkesat funksionale dhe jo-funksionale.
* **Hartimi i dokumentit të specifikimeve**: Përcaktohet çdo funksionalitet që duhet të përmbajë sistemi, si planifikimi i takimeve, përditësimi i të dhënave të pacientëve, ose integrimi i pajisjeve mjekësore.

**3. Dizajni i Sistemit**

* **Modelimi i procesit**: Përdorimi i diagramave të rrjedhës së punës për të vizualizuar se si do të funksionojë sistemi.
* **Dizajni i ndërfaqes së përdoruesit (UI/UX)**: Sigurimi që ndërfaqja të jetë e thjeshtë për stafin e spitalit dhe të përshtatshme për pacientët.
* **Arkitektura e sistemit**: Zgjedhja e strukturës teknike, si një sistem qendror cloud, aplikacione web/mobile, dhe baza të sigurta të të dhënave.

**4. Faza e Zhvillimit**

* **Zhvillimi i sistemit**: Programuesit ndërtojnë modulet e sistemit bazuar në kërkesat e përcaktuara, si sistemet e regjistrimit, raportet mjekësore, dhe analitikën.
* **Integrimi i pajisjeve ekzistuese**: Lidhja e pajisjeve mjekësore dhe serverëve ekzistues me sistemin e ri.
* **Testimi i sigurisë**: Implementohen masa sigurie për mbrojtjen e të dhënave, si kriptimi dhe akses i kufizuar.

**5. Testimi i Sistemit**

* **Testimi funksional**: Kontrollohet nëse çdo modul punon sipas kërkesave.
* **Testimi i përdorshmërisë**: Përdoruesit e spitalit (stafi) provojnë sistemin për t'u siguruar që është i lehtë për t’u përdorur.
* **Testimi i ngarkesës**: Verifikimi i performancës nën ngarkesa të larta, si gjatë orëve të pikut.

**6. Trajnimi dhe Implementimi**


* **Trajnimi i stafit**: Organizohen seanca trajnimi për mjekët, infermierët, dhe stafin administrativ për përdorimin e sistemit.
* **Migrimi i të dhënave**: Transferimi i të dhënave ekzistuese në sistemin e ri, duke ruajtur integritetin e të dhënave.
* **Zbatimi i pilot-projektit**: Sistemi testohet fillimisht në një departament të vogël për të identifikuar problemet para se të zgjerohet në të gjithë spitalin.

**7. Faza e Dorëzimit dhe Mbështetjes**

* **Dorëzimi i projektit**: Sistemi digjital dorëzohet për përdorim zyrtar në të gjithë spitalin.
* **Sigurimi i mbështetjes**: Ekipi mbështetës qëndron i gatshëm për të adresuar problemet fillestare.
* **Përmirësime të vazhdueshme**: Bëhen përditësime dhe optimizime bazuar në reagimet e përdoruesve.

**8. Vlerësimi i Projektit**

* **Analiza pas zbatimit**: Mblidhen të dhëna për të matur suksesin e projektit (p.sh., reduktimi i kohës së pritjes për pacientët ose përmirësimi i menaxhimit të të dhënave).
* **Raporti përfundimtar**: Përgatitet dokumentacioni për të përmbledhur rezultatet dhe mësimet e nxjerra.



Ketu kemi paraqitur Gantt Chart

### **Mirëmbajtja e Cilësisë**

#### **7.1 Tabela e Mirëmbajtjes së Cilësisë**

| **Faza** | **Aktivitetet e Mirëmbajtjes së Cilësisë** | **Rezultatet e Pritura** |
| --- | --- | --- |
| **Faza Fillestare** | - Krijimi dhe kompletimi i ekipit - Shqyrtimi dhe përzgjedhja e ideve | Organizim i mirë, përkushtim dhe bazë e qëndrueshme |
| **Faza e Planifikimit** | - Hartimi i fushëveprimit të projektit - Identifikimi i nevojave - Analiza e kohëzgjatjes dhe rezultateve të pritura | Struktura e qartë e projektit dhe përgatitje solide |
| **Faza e Implementimit** | - Instalimi i sistemeve digjitale - Integrimi i moduleve - Trajnimi i stafit | Rezultate mesatare për shkak të kompleksitetit të lartë |
| **Faza e Kontrollit** | - Monitorimi i performancës - Testimi i sistemeve - Vlerësimi i sigurisë kibernetike dhe shpejtësisë | Siguri e lartë, efikasitet dhe qëndrueshmëri teknologjike |
| **Faza e Dorëzimit** | - Dorëzimi i të drejtave dhe pronësisë - Përgatitja e udhëzimeve dhe kontratave - Sigurimi i garancive | Finalizim i suksesshëm dhe kënaqësi e palëve të interesuara |

#### **7.2 Përshkrimi i Aktiviteve të Mirëmbajtjes së Cilësisë**

**1. Faza Fillestare**  
Kjo fazë është e përbërë nga:

* **Krijimi dhe kompletimi i ekipit:** Përzgjedhja e individëve me aftësi të përshtatshme për projektin.
* **Shqyrtimi dhe përzgjedhja e ideve:** Identifikimi i qasjes më të mirë për të filluar projektin.  
  **Rezultatet e pritura:** Bazë solide dhe performancë e shkëlqyer falë përkushtimit dhe organizimit.

**2. Faza e Planifikimit**

* **Hartimi i fushëveprimit të projektit dhe produktit:** Përshkrimi i detajuar i qëllimeve dhe rezultateve të pritshme.
* **Analiza e tregut dhe kohezgjatjes së aktiviteteve:** Sigurimi i qëndrueshmërisë teknologjike dhe organizative.
* **Identifikimi i nevojave:** Mbledhja e kërkesave nga të gjitha palët e interesuara, përfshirë stafin dhe pacientët.  
  **Rezultatet e pritura:** Struktura e qartë dhe një themel i mirë për realizimin e projektit.

**3. Faza e Implementimit**

* **Instalimi i sistemeve digjitale:** Përfshin blerjen dhe konfigurimin e harduerit dhe softuerit.
* **Integrimi i moduleve:** Sigurimi që sistemet të punojnë së bashku pa ndërprerje.
* **Trajnimi i stafit:** Sigurimi që të gjithë përdoruesit të jenë të aftë për të përdorur sistemet.  
  **Rezultatet:** Rezultate mesatare për shkak të sfidave të integrimit dhe ndryshimeve të mëdha në operacionet e përditshme.

**4. Faza e Kontrollit**

* **Monitorimi i performancës dhe testimi i sistemeve:** Kontrollohet nëse sistemet funksionojnë siç duhet.
* **Vlerësimi i sigurisë:** Përdoren teknologji për mbrojtjen e të dhënave të pacientëve nga kërcënimet kibernetike.  
  **Rezultatet:** Siguri dhe performancë e lartë, duke minimizuar rreziqet dhe maksimizuar efikasitetin.

**5. Faza e Dorëzimit**

* **Dorëzimi i pronësisë së projektit:** Transferimi i përgjegjësisë dhe të drejtave të përdorimit.
* **Përgatitja e udhëzimeve dhe kontratave:** Dokumentacion i plotë për operimin dhe mirëmbajtjen e sistemit.
* **Sigurimi i garancive:** Për të garantuar mbështetje pas dorëzimit.  
  **Rezultatet:** Projekt i përfunduar me sukses dhe përmbushje e pritshmërive të palëve të interesuara.

**Analiza e Rrezikut**

### **Ishikawa Diagram**

Përdoret për të identifikuar dhe analizuar shkaqet kryesore që mund të rrezikojnë suksesin e projektit të digjitalizimit të spitalit. Faktorët kryesorë që duhet të shqyrtohen përfshijnë:

* **Teknologjia:** Probleme me pajisjet, softuerin e papërshtatshëm ose mungesën e mirëmbajtjes.
* **Stafi:** Mungesa e trajnimit, rezistenca ndaj ndryshimit ose keqkuptimi i proceseve digjitale.
* **Proceset:** Procese të papërshtatshme ose të paoptimizuara për mjedisin dixhital.
* **Siguria:** Rreziqet e sulmeve kibernetike, humbja e të dhënave ose akses i paautorizuar në informacionin e pacientëve.
* **Financat:** Mungesa e fondeve të mjaftueshme për përfundimin e projektit.
* **Komunikimi:** Mungesë bashkëpunimi midis departamenteve ose komunikim i dobët me palët e interesuara.

### **Përshkrimi Tekstual i Rreziqeve**

Në procesin e digjitalizimit të spitalit, janë identifikuar disa sfida dhe rreziqe që mund të ndikojnë negativisht në suksesin e projektit:

1. **Mungesa e trajnimit të stafit:**  
   Rezistenca ndaj ndryshimit është një nga sfidat kryesore. Nëse stafi nuk është trajnuar siç duhet për të përdorur sistemet e reja, kjo mund të çojë në gabime operative dhe ulje të efikasitetit.
2. **Siguria e të dhënave:**  
   Ruajtja e të dhënave të pacientëve është jetike. Sulmet kibernetike mund të kompromentojnë informacionin e ndjeshëm dhe të rrezikojnë privatësinë e pacientëve.
3. **Probleme me integrimin e sistemeve:**  
   Nëse sistemet e reja nuk integrohen si duhet me ato ekzistuese, mund të ketë ndërprerje në ofrimin e shërbimeve dhe gabime në të dhënat e pacientëve.
4. **Mungesa e fondeve:**  
   Digjitalizimi kërkon investime të konsiderueshme. Nëse buxheti nuk është planifikuar mirë, mund të ketë vonesa ose mungesë të burimeve për të përfunduar projektin.
5. **Probleme me aksesin:**  
   Nëse sistemi dixhital nuk është i optimizuar për të qenë i qasshëm për të gjithë përdoruesit, mund të shkaktohet një eksperiencë e dobët për pacientët dhe stafin.
6. **Komunikimi i pamjaftueshëm:**  
   Mungesa e komunikimit ndërmjet palëve të interesuara mund të çojë në keqkuptime dhe ekzekutim të dobët të projektit.

### **Aspektet e Rrezikut të Lidhura me Digjitalizimin e Spitalit:**

* **Barazia në akses:** Disa sisteme mund të kenë kufizime që ndikojnë te pacientët me nevoja të veçanta.
* **Përgjegjësia për të dhënat:** Palët e treta mund të kenë akses në të dhënat e pacientëve, duke krijuar rreziqe për privatësinë.
* **Gabime teknike:** Mund të ndodhin ndërprerje të papritura që ndikojnë në sistemet kritike të spitalit.
* **Vonesa në zbatimin e projektit:** Vështirësi në implementimin e softuerit ose harduerit mund të shkaktojnë vonesa në zbatimin e projektit.

### **Strategjitë për Menaxhimin e Rreziqeve:**

* **Trajnimi i vazhdueshëm i stafit** për të siguruar aftësi të përshtatshme për përdorimin e sistemeve dixhitale.
* **Implementimi i masave të forta të sigurisë kibernetike**, duke përfshirë enkriptimin dhe kontrollet e aksesit.
* **Përzgjedhja e furnitorëve të besueshëm** dhe monitorimi i rregullt i performancës së sistemeve.
* **Përcaktimi i një plani të qartë financiar** për të siguruar fonde të mjaftueshme dhe menaxhimin efektiv të buxhetit.
* **Optimizimi i komunikimit** dhe transparencës ndërmjet palëve të interesuara për të shmangur keqkuptimet.

**1. Lista e Njerëzve dhe Pagat e Tyre**

Kjo pjesë përfshin të gjithë individët që do të angazhohen në projekt, me rolet dhe pagat e tyre të përcaktuara qartë.

| **Emri dhe Roli** | **Përgjegjësitë Kryesore** | **Orët e Punës (Total)** | **Paga për Orë** | **Kosto Totale** |
| --- | --- | --- | --- | --- |
| Analist i Sistemit | Mbledhja e kërkesave, analiza | 160 | 25 EUR | 4,000 EUR |
| 4xProgramues | Zhvillimi i softuerit | 200 | 30 EUR | 24,000 EUR |
| Specialist i Sigurisë | Implementimi i masave të sigurisë | 80 | 35 EUR | 2,800 EUR |
| Trajner | Trajnimi i stafit për përdorim | 40 | 20 EUR | 800 EUR |

**2. Lista e Mallrave, Shërbimeve dhe Punimeve**

Kjo tabelë përfshin materialet dhe shërbimet që do të blihen për zbatimin e projektit.

| **Mall/Shërbim** | **Specifikimet** | **Sasia** | **Kosto Njësi** | **Kosto Totale** |
| --- | --- | --- | --- | --- |
| Server Cloud | Hapësirë për ruajtjen e të dhënave | 1 | 2,000 EUR | 2,000 EUR |
| Licenca për Softuer | Për programet e nevojshme | 5 | 500 EUR | 2,500 EUR |
| Pajisje mjekësore | Integrim me sistemin | 10 | 300 EUR | 3,000 EUR |
| Shërbime të Konsulencës | Konsulentë për mbështetje teknike | 40 orë | 50 EUR | 2,000 EUR |

**Kosto Totale e Projektit**

Përmbledhja për të gjitha shpenzimet:

* **Kosto e Njerëzve:** 28,800 EUR
* **Kosto e Mallrave dhe Shërbimeve:** 9,500 EUR
* **Kosto Gjithsej:** **37,500 EUR**

**1. Analiza e Tregut**

Identifikimi i nevojave të projektit dhe kërkimi në treg për të gjetur:

* Çmimet mesatare për mallrat dhe shërbimet e nevojshme.
* Ofruesit potencialë të shërbimeve dhe produkteve që përmbushin kërkesat teknike dhe financiare.

**2. Analiza e Çmimeve**

Krahasimi i çmimeve për produkte dhe shërbime të ngjashme nga furnitorë të ndryshëm për të siguruar:

* Optimizim të kostove.
* Cilësi të përshtatshme për kërkesat teknike.

| **Mall/Shërbim** | **Specifikimet** | **Furnitor 1** | **Furnitor 2** | **Furnitor 3** | **Çmimi më i mirë** |
| --- | --- | --- | --- | --- | --- |
| Server Cloud | 5TB Hapësirë | 2,000 EUR | 2,200 EUR | 1,900 EUR | 1,900 EUR |
| Licenca për Softuer | 1 përdorues | 500 EUR | 480 EUR | 520 EUR | 480 EUR |
| Pajisje Mjekësore | Monitor Mjekësor | 300 EUR | 350 EUR | 320 EUR | 300 EUR |

**3. Analiza e Furnitorëve**

Identifikimi i furnitorëve të besueshëm bazuar në:

* Cilësinë e produkteve.
* Kohën e dorëzimit.
* Kushtet financiare dhe fleksibilitetin për negociata.
* Referencat nga projekte të ngjashme.

**4. Përshkrimi i Procesit të Kryerjes së Blerjeve**

Procesi përfshin:

1. Përgatitjen e një thirrjeje për ofertë (RFP - Request for Proposal).
2. Krahasimin e ofertave të pranuara nga furnitorët.
3. Nënshkrimin e kontratave me furnitorët e përzgjedhur.

**5. Përshkrimi i Procesit të Ekzekutimit të Projektit**

* Sigurimi që mallrat dhe shërbimet e porositura përputhen me specifikimet.
* Monitorimi i afateve kohore për furnizim dhe dorëzim.

**6. Përshkrimi i Procesit të Pranimit**

1. Kontrolli fizik dhe teknik i mallrave dhe pajisjeve të dorëzuara.
2. Krijimi i një raporti pranimi për çdo furnizim.
3. Miratimi i pagesave vetëm pas verifikimit të plotë.

**Tabela Përmbledhëse për Menaxhimin e Blerjeve**

| **Mall/Shërbim** | **Furnitori** | **Çmimi** | **Data e Dorëzimit** | **Gjendja e Pranimit** | **Vërejtje** |
| --- | --- | --- | --- | --- | --- |
| Server Cloud | Furnitor 3 | 1,900 EUR | 15 Nëntor | Pranuar | Pajisja në rregull |
| Licenca për Softuer | Furnitor 2 | 480 EUR | 20 Nëntor | Pranuar | N/A |
| Pajisje Mjekësore | Furnitor 1 | 300 EUR | 25 Nëntor | Pranuar | Testuar dhe funksionale |

**1. Analiza e Njerëzve**

* **Rreziqet e mundshme**:
  + Mungesa e stafit të kualifikuar.
  + Rezistenca ndaj ndryshimeve nga stafi ekzistues.
  + Shëndeti ose disponueshmëria e stafit kyç.
* **Masa parandaluese**:
  + Trajnime të shpeshta dhe mbështetje për stafin.
  + Sigurimi i planeve alternative për burimet njerëzore.

**2. Analiza e Proceseve**

* **Rreziqet e mundshme**:
  + Procese të paqarta ose të paformalizuara.
  + Vonesa në miratimin e dokumenteve ose vendimeve.
  + Ndërprerje gjatë zbatimit të proceseve.
* **Masa parandaluese**:
  + Standarde të qarta dhe manuale të dokumentuara.
  + Plane kontingjence për vonesat.

**3. Analiza e Teknologjisë**

* **Rreziqet e mundshme**:
  + Paaftësia për të integruar teknologjinë e re me sistemet ekzistuese.
  + Probleme me funksionimin e pajisjeve ose softuerit.
  + Siguria e të dhënave dhe privatësia.
* **Masa parandaluese**:
  + Testime të gjera dhe pilote para implementimit.
  + Masa të forta sigurie si enkriptimi dhe sisteme backup.

**4. Analiza e Menaxhmentit**

* **Rreziqet e mundshme**:
  + Menaxhim i dobët i burimeve.
  + Mungesa e komunikimit efektiv midis ekipeve.
  + Konflikte të brendshme organizative.
* **Masa parandaluese**:
  + Përdorimi i mjeteve moderne të menaxhimit të projekteve.
  + Mbledhje të rregullta për koordinim.


**5. Analiza Mjedisore**

* **Rreziqet e mundshme**:
  + Ndikime të papritura nga faktorët e jashtëm, si moti, pandemia, etj.
  + Ndryshime në furnizime për shkak të krizave globale.
* **Masa parandaluese**:
  + Monitorim i situatës mjedisore dhe fleksibilitet në planifikim.

**6. Analiza Ligjore**

* **Rreziqet e mundshme**:
  + Mosrespektimi i rregulloreve ose standardeve të industrisë.
  + Konflikte me furnitorët për shkak të kushteve kontraktuale.
  + Gjoba për shkelje të ligjeve të privatësisë.
* **Masa parandaluese**:
  + Konsulencë e vazhdueshme me ekspertë ligjorë.
  + Rishikim i kontratave dhe përputhshmërisë së projektit.

# Korniza Logjike e Projektit



# Perfundimi

**Pikat e Forta të Projektit dhe Dobitë e Tij**

Digjitalizimi i spitalit sjell një gamë të gjerë përfitimesh, duke përfshirë:

1. **Lehtësimi i aksesit në informacion shëndetësor**:  
   Pacientët dhe stafi mjekësor kanë akses të menjëhershëm në të dhëna të detajuara dhe të përditësuara të pacientëve. Kjo ndihmon në vendosjen e diagnozave më të shpejta dhe trajtimin më efektiv.
2. **Automatizimi i proceseve**:  
   Duke integruar një sistem digjital, administrata e spitalit mund të përpunojë të dhëna si regjistrimi i pacientëve, faturimi dhe menaxhimi i burimeve me saktësi dhe shpejtësi të madhe.
3. **Optimizimi i shërbimeve mjekësore**:  
   Një platformë e digjitalizuar lejon pacientët të bëjnë rezervime online për vizita, të ndjekin historikun mjekësor dhe të komunikojnë me stafin shëndetësor në kohë reale.
4. **Analiza e të dhënave**:  
   Sistemi gjeneron raporte analitike që ndihmojnë në përmirësimin e vendimmarrjes, duke identifikuar shërbimet më të kërkuara dhe nevojat e pacientëve.
5. **Rritja e sigurisë dhe privatësisë**:  
   Të dhënat e pacientëve ruhen në një mënyrë të sigurt, duke minimizuar rreziqet e humbjes apo komprometimit të informacionit.

Këto përfitime ndihmojnë në rritjen e efikasitetit dhe cilësisë së shërbimeve spitalore, duke i bërë ato më të aksesueshme dhe të sigurta për pacientët.

**Falenderime për Palët për Kontributin e Dhënë**

Projekti i digjitalizimit të spitalit nuk do të kishte qenë i mundur pa përkrahjen dhe angazhimin e partnerëve tanë strategjikë.

Në veçanti, falënderojmë:

* **Partnerët teknologjikë** për zhvillimin dhe mirëmbajtjen e infrastrukturës teknike.
* **Stafin mjekësor dhe administrativ** që kanë ndihmuar në përcaktimin e kërkesave specifike dhe janë përfshirë në procesin e trajnimit.
* **Donatorët dhe investitorët** që mbështetën financiarisht këtë projekt.
* **Pacientët dhe komunitetin lokal** që ofruan reagime të vlefshme gjatë fazave të testimit të sistemit.

Fryma e bashkëpunimit dhe përkushtimi i këtyre palëve ka qenë themelore për suksesin e projektit.

Në emër të ekipit të projektit, dëshirojmë të shprehim mirënjohjen tonë të thellë. Me mbështetjen tuaj, kemi arritur të transformojmë kujdesin shëndetësor, duke e bërë atë më të aksesueshëm dhe më të efektshëm për të gjithë.